ԱՄՓՈՓԱԹԵՐԹ
«ԳՈՒՅՔ ՆՎԻՐԵԼՈՒ ՄԱՍԻՆ»
ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

	      1.  ՀՀ ֆինանսների նախարարություն
	19.05.2026թ.

	
	N 01.1/9/13100-2026

	ՀՀ տարածքային կառավարման և ենթակառուցվածքների նախարարության 07.05.2026թ․ N ԴԽ//17391-2026 գրությամբ ներկայացված  «Գույք նվիրելու մասին»  ՀՀ կառավարության որոշման նախագծի վերաբերյալ, որով առաջարկվում է մաքսային մարմինների կողմից արգելանքի վերցված (արգելապահված), 09.09.2019թ. դրությամբ 1.4 մլն դրամ մաքսային արժեքով, 24.000 կգ քաշով ժամկետանց յոդացված աղը նվիրել Երևան համայնքին, հայտնում ենք հետևյալը.
Նախագծի հիմնավորումից ակնհայտ չէ, թե արդյոք քննարկվել է վերը նշված գույքի տնօրինման այլընտրանքային տարբերակներ (օրինակ՝ ճանապարհների սպասարկմամբ զբաղվող կազմակերպություններին օտարելու տարբերակը):
	



Չի ընդունվել․
Մաքսային մարմինների կողմից արգելանքի վերցված (արգելապահված), 24.000 կգ քաշով ժամկետանց յոդացված աղը Երևան համայնքին նվիրելու առաջարկը ներկայացվել է ՀՀ պետական եկամուտների կոմիտեի կողմից։

	  2․ Երևանի քաղաքապետարան
	21.05.2026թ.

	
	N 01/65013-26

	Նախագծի 2-րդ կետով առաջարկվում է Հայաստանի Հանրապետության տարածքային կառավարման և ենթակառուցվածքների նախարարության պետական գույքի կառավարման կոմիտեի նախագահին՝ որոշումն ուժի մեջ մտնելուց հետո մեկամսյա ժամկետում Երևանի քաղաքապետի հետ կնքել Գույքի նվիրատվության պայմանագիր։
Այս առումով, նկատի ունենալով Հայաստանի Հանրապետության քաղաքացիական օրենսգրքի 594-րդ և 597-րդ հոդվածներով նախատեսված կարգավորումները և այն հանգամանքը, որ նվերն ընդունելու համար անհրաժեշտ է նաև գույքը նվիրատվությամբ ընդունելու վերաբերյալ Երևան քաղաքի ավագանու որոշման ընդունում՝ գործընթացը պատշաճ կազմակերպելու նպատակով (հաշվի առնելով նաև այն հանգամանքը, որ Երևան քաղաքի ավագանին կարող է գտնվել արձակուրդում) հայտնում ենք, որ մեկամսյա ժամկետի հաշվարկն անհրաժեշտ է պայմանավորել Երևան քաղաքի ավագանու համապատասխան որոշման ուժի մեջ մտնելու պահից։
	




Չի ընդունվել․
Նման սահմանումը կարող է առաջացնել անորոշություն։
Միաժամանակ, նախագծով  գույքի նվիրատվության պայմանագրի կնքման համար սահմանվել է եռամսյա ժամկետ։

	3. ՀՀ պետական եկամուտների կոմիտե
	18.05.2026թ.

	
	N 01/3-2/29725-2026

	Հայաստանի Հանրապետության կառավարության 2023 թվականի մարտի  2-ի N 253-Ն որոշմամբ հաստատված հավելվածի 8-րդ կետի համաձայն՝ ապրանքների օգտագործումն իրականացվում է նպատակային նշանակությամբ օգտագործելու կամ երկրորդային նշանակությամբ օգտագործելու միջոցով, ինչի ապահովման նպատակով Հայաստանի Հանրապետության պետական եկամուտների կոմիտեի կողմից նշված ապրանքները հանձնման-ընդունման ակտով հանձնվում են Հայաստանի Հանրապետության տարածքային կառավարման և ենթակառուցվածքների նախարարության պետական գույքի կառավարման կոմիտե:
Հիմք ընդունելով վերոգրյալը Հայաստանի Հանրապետության պետական եկամուտների կոմիտեն նշված որոշման ընդունումը գտնում է ոչ նպատակահարմար և առաջարկում ենք այս և համանման դեպքերում առաջնորդվել Հայաստանի Հանրապետության կառավարության 2023 թվականի մարտի 2-ի N 253-Ն որոշման դրույթներով։
	





[bookmark: _GoBack]Ընդունվել է․
Նախագիծը խմբագրվել է։

	      4.   ՀՀ ՎԱՐՉԱՊԵՏԻ ԱՇԽԱՏԱԿԱԶՄ
ԻՐԱՎԱԲԱՆԱԿԱՆ ՎԱՐՉՈՒԹՅՈՒՆ

	22.07.2026թ.

	
	N 02/16.32/25048-2026

	ԵԶՐԱԿԱՑՈՒԹՅՈՒՆ
Ներկայացված նախագծի 1-ին կետով նախատեսված՝ ՀՀ տարածքային կառավարման և ենթակառուցվածքների նախարարության պետական գույքի կառավարման կոմիտեին Գույք հանձնելու վերաբերյալ դրույթի ամրագրման անհրաժեշտությունը ծանրակշիռ հիմնավորման կարիք ունի, հաշվի առնելով ՀՀ կառավարության 2023 թվականի մարտի 2-ի N 253-Ն որոշմամբ հաստատված 1-ին հավելվածի 8-րդ կետով սահմանված կարգավորումը:
	
Ընդունվել է․
Նախագծի հիմնավորումը լրամշակվել է։






